
PARLAMENTUL ROMÂNIEI

CAMERA DEPUTAŢILOR

COMISIA PENTRU MEDIU ŞI ECHILIBRU ECOLOGIC

București, 14.05.2020                                                                                       

AVIZ 

  asupra proiectului de Lege pentru modificarea şi completarea Legii-Cadru nr.153/2017 privind salarizarea personalului plătit din fonduri publice

În conformitate cu prevederile art.94 din Regulamentul Camerei Deputaților, republicat, Comisia pentru mediu și echilibru ecologic a fost sesizată spre dezbatere și avizare cu proiectul de Lege pentru modificarea şi completarea Legii-Cadru nr.153/2017 privind salarizarea personalului plătit din fonduri publice, trimis cu adresa nr. PL-x.170/2020.

Senatul, în calitate de primă Cameră sesizată, a adoptat proiectul de Lege ca urmare a depășirii termenului de adoptare, potrivit art.115 alin.(5) din Constituția României republicata.


Conform dispozițiilor art.75 alin.(1) din Constituția României, republicată şi ale art. 92 alin. (9) pct.1 din Regulamentul Camerei Deputaților, republicat, Camera Deputaților este Cameră decizională.


Potrivit prevederilor art.61 din Regulamentul Camerei Deputaților, republicat, Comisia pentru mediu şi echilibru ecologic a dezbătut proiectul de Lege în ședința online din data de 12 mai 2020.


În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru modificarea şi completarea Legii-Cadru nr.153/2017 privind salarizarea personalului plătit din fonduri publice cu amendamente admise redate în Anexa 1 care face parte integrantă din prezentul aviz.
	PREŞEDINTE,
	SECRETAR,

	ION CUPĂ 
	PETRU FARAGO 


Consilier parlamentar,

 Andreea Negulescu

                           Anexa nr.1

A M E N D A M E N T E    A D M I S E  

asupra proiectului de Lege pentru modificarea şi completarea Legii-Cadru nr.153/2017 privind salarizarea personalului plătit din fonduri publice
	Nr. crt.
	Text adoptat de Senat
	Text propus de Comisie

(autorul amendamentului)
	Motivarea amendamentelor

	1.
	Articol unic.- Legea cadru nr.153/2017 privind salarizarea personalului plătit din fonduri publice, publicata in Monitorul Oficial al României, Partea I, nr.492 din 28 iunie 2017, cu modificările și completările ulterioare, se modifica și se completează după cum urmează:
	Nemodificat 
	

	
	Articolul 41 de la NOTA aferenta Anexei nr.VIII Subcapitolul I: A
Salarizarea funcționarilor publici, SECTIUNEA I:
Salarii pentru
administratia publica centrala, se completeaza dupa cum urmeaza:

„41. Salariile de baza prevazute la lit. c) și d) se aplica personalului din cadrul Garzilor Forestiere și din cadrul Administrapei Rezervapei Biosferei Delta Dunarii”.

	La Anexa nr.VIII, capitolul I, litera A, pct.I, litera f), punctul 41 de la notă se modifică şi va avea următorul cuprins:

Art. 41 „ Salariile de bază prevăzute la lit. c), d) şi e) se aplică personalului din cadrul Gărzilor Forestiere, Gărzii Naționale de Mediu şi din cadrul Administrației Rezervației Biosferei Delta Dunării ”.  

Autor: Simion Lucian, Deputat PSD
	Partea dispozitivă se modifică pentru respectarea normelor de tehnică legislative, conform observațiilor din avizul Consiliului legislativ.

Garda Națională de Mediu este o instituție publică care funcționează ca organ al administrației publice centrale, in conformitate cu Hotărârea Guvernului nr. 1005/2012 privind organizarea şi funcţionarea Gărzii Naţionale de Mediu, cu modificările şi completările ulterioare, sens în care funcționarii acesteia, în baza atribuțiilor instituționale, efectuează controlul și inspecția de mediu, conform legislației specifice, deținand cele mai largi atribuții în domeniul protecției mediului. 

Inspecţia de mediu este o activitate foarte complexă, aceasta presupune verificarea unei palete largi de activităţi, aplicând măsuri și sancțiuni în temeiul unui număr substanțial de acte normative, motiv pentru care instituţia trebuie sa adapteze și să își actualizeze în mod constant atribuțiile pentru a putea acoperi întreaga gamă socio-economică din zona de competenţă. Aceasta presupune adaptarea pentru realizarea controalelor cu respectarea cerințelor legislației și având la dispoziție mijloacele necesare pentru a contracara și anticipa versatilitatea conduitei contravenționale a operatorilor economici. Activitatea de inspecţie şi control în domeniul protecţiei mediului, implică o responsabilitate deosebită, impactul deciziilor luate fiind de expunere la presiuni fizice şi psihice, abuzuri morale, ameninţări şi alţi factori de risc.


Garda Naţională de Mediu face parte din Centrul Operaţional Naţional pentru Situaţii de Urgenţă, iar prin structurile teritoriale - Comisariatele Judeţene, care fac parte din Centrele Operaţionale Locale pentru Situaţii de Urgenţă, poate fi alertată prin Serviciul Naţional Unic pentru Situaţii de Urgenţă la 112. Astfel, Garda Naţională de Mediu execută serviciul de permanenţă de 24 de ore pentru gestionarea eventualelor poluări accidentale şi accidentelor cu risc major asupra mediului, alături de Inspectoratul pentru Situaţii de Urgenţă.


De asemenea Garda Naţională de Mediu este partener în cadrul EUROPOL, alături de autorităţile statului român - Ministerul Justiţiei, Ministerul Administraţiei şi Internelor, Serviciul Român de Informaţii, în calitate de autoritate de control în domeniul infracţiunilor privind mediul, avand un rol foarte important in activitatea de prevenire si descoperire a faptelor de natura penala in acest domeniu.


Garda Naţională de Mediu contribuie la buna gestionare a fondurilor europene din cadrul PNDR 2014-2020. Prin protocoalele încheiate cu APDRP/AFIR, Garda Nationala de Mediu în calitate de corp specializat de inspecţie şi control este responsabilă cu verificarea modului de conformare la legislaţia privind protecţia mediului a proiectelor solicitanţilor/beneficiarilor de fonduri depuse/contractate prin PNDR, avand rol determinant-ultima semnatura, în aprobarea proiectelor şi în eliberarea ultimei tranşe de finanţare. 


Activităţile complexe ale Garzii Nationale de Mediu, precum şi imperativul asigurării unei stabilităţi a personalului specializat din cadrul acesteia, tinand cont de fluctuația de personal din ultimii trei ani, justifică acordarea unor majorari salariale anticipate termenelor impuse de Legea 153/2017. Acordarea unei creșteri salariale pentru cele 809 funcții ale instituției (conform HG nr. 19/2017) din care 713 posturi ocupate, este de natură să diminueze diferențele salariale față de cele ale personalului din cadrul altor structuri cu atribuții similare, asigurand prin aceasta:

- o echilibrare a responsabilităților personalului Gărzii Naționale de Mediu și a remunerației de care beneficiază;

- asigurarea demnității în exercitarea profesiei a unui funcționar care urmărește respectarea de către Statul Român a obligației constituționale la un mediu curat;

- reducerea riscului corupției prin asigurarea unui venit lunar care împiedică/reduce riscul urmăririi sau primirii de foloase necuvenite prin crearea unui climat de stabilitate și suficiență a funcției;


Conform H.G. nr.1005/2012 privind organizarea şi funcţionarea Gărzii Naţionale de Mediu, comisariatele județene sunt organizate la nivel de serviciu în cadrul Comisariatului General, neavând personalitate juridică, nu sunt conduse de un director executiv ori coordonator, iar numirea comisarului șef se face de către Comisarul General, niciunul dintre atributele esențiale ale unui serviciu public deconcentrat nu se regăsesc în modul de organizare și funcționare a acestor structuri funcționale.


Cu toate acestea, conform prevederilor Legii 153/2017, există diferențe salariale între comisarii din cadrul comisariatelelor județene și comisarii din cadrul Comisariatului General, primii fiind salarizati la nivelul functiei teritoriale de comisar, mult inferior față de funcția de stat de comisar, deși îndeplinesc aceleași atribuții.


Astfel, funcția teritorială este salarizată diferit de funcția de stat, în prezent în Garda Naţională de Mediu, pentru aceleaşi atribuţii conferite de HG nr. 1005/2012, există diferenţe salariale între comisarii încadraţi pe aceeaşi funcţie şi grad, nerespectându-se principiul „la muncă egală, salariu egal”.

	2.
	      ----------------------------
	După articolul 42 de la NOTA aferentă Anexei nr.VIII Subcapitolul I: A Salarizarea funcționarilor publici, SECŢIUNEA I: Salarii pentru administrația publică central, se introduce un nou articol, art. 43, cu următorul cuprins:

43 În departamentele cu atribuții de supraveghere și control din cadrul Administrației Rezervației Biosferei Delta Dunării va fi utilizată funcția de inspector ecolog în locul funcției de consilier, pentru cei cu studii superioare, respectiv funcția de agent ecolog în locul funcției de referent, pentru cei cu studii medii, fiind salarizați în mod corespunzător la nivelul funcției înlocuite.

Autor: Simion Lucian, Deputat PSD
	Amendament necesar pentru respectarea normelor de tehnică legislativă şi pentru corelarea cu amendamentul anterior

	3.
	După punctul 6 de la NOTA aferenta Anexei nr.VIII Subcapitolul I: A Salarizarea funcționarilor publici, SECTIUNEA I: Salarii pentru administrația publica centrala, se introduce un nou punct, punctul 7, cu următorul cuprins:

„7. Pentru personalul din cadrul Administrației Rezervatei Biosferei „Delta Dunării” și comisariatul Rezervației Biosferei „Delta Dunării” din cadrul Gărzii Naționale de Mediu, care iși desfășoară activitatea in teritoriul rezervației, beneficiază de un spor de izolare de pana la 20% din salariul de baza, care nu se ia in calcul la limita sporurilor prevăzută la art.25. Sporul se acorda proporțional cu timpul lucrat in rezervație.”
	Nemodificat
	

	4.
	Titlul de la Anexa nr.VIII, SUBCAPITOLUL 8: H. PROTECTIA MEDIULUI: AGENTII DE PROTECTIE A MEDIULUI, ADMINISTRATIA REZERVATIEI BIOSFEREI „DELTA DUNARII” se modifica §i va avea următorul cuprins:
„SUBCAPITOULUL 8: H. PROTECTIA MEDIULUI. AGENJII DE PROTECJIE A MEDIULUI”

	Nemodificat
	

	5.
	NOTA de la SUBCAPITOLUL 8: H. PROTECTIA MEDIULUI: AGENTII DE PROTECTIE A MEDIULUI, ADMINISTRATIA REZERVATIEI BIOSFEREI „DELTA DUNARII”, din cadrul Anexei nr.VIII se elimina. 
	Nemodificat

